Kyösti Järvinen

Gustaf (Kyösti) Nestor Järvinen (31. maaliskuuta 1869 Jyväskylä – 31. maaliskuuta 1957 Helsinki) oli Helsingin kauppakorkeakoulun rehtori, kauppa-opin professori, kansanedustaja ja ministeri.

 Elämä ja ura 
Järvisen vanhemmat olivat rovasti Nestor Järvinen ja Amanda Charlotta Grönholm. Hän pääsi ylioppilaaksi Jyväskylän lyseosta 1888 ja valmistui Helsingin yliopistosta filosofian kandidaatiksi 1892 ja maisteriksi 1897. Valmistumisensa jälkeen Järvinen työskenteli Suomen liikemiesten kauppaopiston taloustieteen ja kauppaopin opettajana toimien samalla myös kauppaopiston johtajana vuosina 1899–1919. Hän johti kauppaopiston liikeapulaisten iltakursseja 1902–1909.

Kauppaopiston tehtävien lisäksi Järvinen oli Helsingin kauppakorkeakoulun rehtorina vuosina 1911–1919. Väiteltyään valtiotieteen tohtoriksi Kielin yliopistossa Saksassa vuonna 1921 Järvinen aloitti kauppakorkeakoulun kauppa- ja liikkeenhoito-opin professorin tehtävässä, virkaa jota hän piti aina vuoteen 1939 asti. Myöhemmin Järvinen toimi myös kauppakorkeakoulun luennoitsijana 1943–1944 ja kirjastonhoitajana 1943–1949. Vuosina 1931–1937 Järvinen toimi myös Yhteiskunnallisen korkeakoulun kanslerina.

Järvinen toimi myös Suomen liikemiesten kauppaopiston johtajana vuosina 1899–1919, keskuskauppakamarin yliasimiehenä 1918–1921 sekä Postisäästöpankin hallituksen puheenjohtajana vuosina 1939–1944.

Järvinen toimi Suomen valtiovarainministerinä Kyösti Kallion ja J. E. Sunilan hallituksissa vuosina 1925–1926 ja 1931–1932. Hän toimi myös kauppa- ja teollisuusministerinä Oskari Mantereen hallituksessa 1928–1929. Kansanedustajana hän oli vuosina 1922–1930 edustaen kokoomuspuoluetta.

Kyösti Järvinen oli naimisissa 1894–1949 Erika Ristonmaan (k. 1949) kanssa.

 Teoksia 
 Preussin maalaiskunnista. Helsinki 1895
 Verotusreformi Preussissä vuosina 1891 ja 1893. Porvoo 1895
 Suomen maalaiskunnat ja niiden talous 1890-luvun alussa : finanssitilastollinen tutkimus, väitöskirja. Otava, Jyväskylä 1899
 Suomen maalaiskuntain finanssitilasto. 1 ja 2 nidos. Tekijä, Jyväskylä 1899
 Yleinen kauppahistoria : lyhyt esitys kansainvälisen kaupan ja myöskin Suomen kauppaolojen kehityksestä 1900-luvun alkuun asti : ulkomaisten ja kotimaisten lähteiden mukaan. Suomen liikemiesten kauppaopiston julkaisuja 2. Joh. K. Lindstedt, Helsinki 1902
 Tiede ja liike-elämä ; esitelmä pidetty tammikuussa 1903. Kansataloudellisen yhdistyksen esitelmiä. 3 sarja 15. Otava, Kuopio 1903
 Liikeapulaiskysymys ja yhteiskunnallinen lainsäädäntö. WSOY 1905
 Kauppakorkeakoulukysymys ja sen ratkaisu Suomessa. Yhteiskuntataloudellisia kirjoituksia 4. Helsinki 1907
 Liikenne ja liikennepolitikka : Suomen oloja silmälläpitäen esitetty. Suomen liikemiesten kauppaopiston julkaisuja 15. WSOY 1911
 Juutalaiset nykyaikaisen talouselämän kehittäjinä. Ajankysymyksiä 1. WSOY 1912, Werner Sombartin teoksesta Die Juden und das Wirtschaftsleben
 Liikeopinnoista ja liike-elämästä : puheita. WSOY 1912
 Kansainväliset rahamarkkinat ja kansallisten näkökohtain vaikutus niihin. Ajankysymyksiä 7. WSOY 1915
 Kauppakamarit : niiden muodot ja merkitys. Suomen liikemiesyhdistyksen julkaisuja 3. WSOY 1916
 Kansainvälinen kauppa : sen edellytykset, organisaatio ja usanssit ; Suomen oloja silmälläpitäen esittänyt Kyösti Järvinen. Otava 1917
 Skandinavian maiden uusista kauppalaeista. Suomen liikemiesyhdistyksen julkaisuja 4. WSOY 1917
 Ulkomaankauppaa edistävä tiedonantotoiminta : esitelmä 15 yleisessä kauppiaskokouksessa Viipurissa 22 p. elokuuta 1919. Suomen keskuskauppakamarin julkaisuja 1. Helsinki 1919
 Walmis Westerlund ja Suomen liikemiesten kauppaopiston perustaminen : esitelmä S. L. K. oppilasyhdistyksen 20-vuotisjuhlassa 26 p. tammik. 1918. Suomen liikemiesten kauppaopisto, Helsinki 1919
 Suomen osanotto kansainvälisiin kauppajärjestöihin. Valtioneuvosto, Helsinki 1921
 Der Zahlungsverkehr im Aussenhandel Finlands vor der Ausbildung des einheimischen Bankwesens : ein Beitrag zur Entwicklungsgeschichte des internationalen Zahlungswesens. Probleme der Weltwirtschaft 30. Verlag von Gustav Fischer, Jena 1921
 Kauppausanssit. Liike-elämä 5. Otava 1923
 Liiketalous. Liike-elämä, Kaupan ja teollisuuden tietokirja 6. Otava 1923
 Suomen leveranssiusanssit : kansainvälisen kauppakamarin tiedustelun johdosta. Helsinki 1923
 Liikenne. Liike-elämä 9. Otava 1926
 Suomen valtion talous : eräitä selvitteleviä suuntaviivoja. Yhteiskuntataloudellisia kirjoituksia 24. Otava 1927
 Suomen valtiontalouden nykyinen asema : esitelmä Kansantaloudellisen yhdistyksen kokouksessa tammikuun 25 päivänä 1927. Porvoo 1927
 Kauppapolitiikka. Liike-elämä 3. Otava 1928
 Suomen yleisten kauppiaskokousten historia : Suomen kauppiaskunnan järjestötoiminta 1880-luvun alusta 1920-luvun alkuun ; Kauppa- ja teollisuuspäiväin sekä Keskuskauppakamarin antaman toimen johdosta Kyösti Järvinen. Otava 1931
 Kauppapolitiikan olemus ja uusimmat ongelmat. Helsinki 1935
 Pankkitekniikka : erityisesti Suomen oloja silmälläpitäen. Otava 1935
 Rautatiet ja maan yleinen kehitys teoksessa Valtionrautatiet 1912-1937. Helsinki 1937
 Liikeorganisatio. Otava 1939, 2. uus. painos 1951
 Kauppaopin ja kauppaoikeuden alkeet. Otava 1940, 2. uus. painos 1943
 Sata vuotta Suomen tukkukauppaa 1-2 ; kirj. Kyösti Järvinen ja Paavo Korpisaari. Kustannusliike Suomen kauppa ja teollisuus oy, Helsinki 1940
 Talous-osakekauppa 1902–1942 : neljä vuosikymmentä suomalaisen suurliikkeen vaiheita. Helsinki 1942
 Suomen keskuskauppakamari : katsaus viidenkolmatta vuoden toimintaan 1918–1943. Suomen keskuskauppakamari, Helsinki 1943
 Vientiorganisation kehitys Suomessa. Otava 1943
 Yrittäjäkutsumus kautta aikain. WSOY 1948
 Maalaispappilasta maailmalle : muistelmia kahdeksan vuosikymmenen ajalta. Gummerus 1952
 Satakymmenen runoa : vähän nuoruuden, enemmänkin vanhuuden päiviltä. Tekijä, Helsinki 1956

Lähteet
 Poijärvi, Havu, Wecksell, Oittinen, Vaarnas, Ojanen 1959. Pieni Tietosanakirja. Helsinki: Otava.

 Viitteet 

 Aiheesta muualla 



Luokka:Kansanedustajat
Luokka:Kansallisen Kokoomuksen poliitikot
Luokka:Suomen valtiovarainministerit
Luokka:Suomen kauppa- ja teollisuusministerit
Luokka:Uudenmaan vaalipiiri
Luokka:Suomalaiset professorit
Luokka:Helsingin kauppakorkeakoulun professorit
Luokka:Suomen yliopistojen rehtorit ja kanslerit
Luokka:Suomalaiset kirjastonhoitajat
Luokka:Vuonna 1869 syntyneet
Luokka:Vuonna 1957 kuolleet